text: Quand tu as faucon navré pran le blanc
   PageV01P014
   de l’uef et oile d’olive et mesle ansamble,
   et oig la où il est navrez et le garde d’aigue
   que il n’i touche iqui.
   Quant tu le viaus muer, si le leve de vin
   chaut juque il ait les cros. Se tu voiz que
   il i atouche, si i mesle de l’aloe. Et se il
   est navrez souz l’ele ou souz le piz ou es
   coste ou es la cuisse, mitte ibi stupam crossam
   et tritam bene cum cultello donec in ala
   cum cultello corrodatur. Aprés pran ensens
   et cire igaument et sepum et raxam, et destranpez
   toutes ces choses au feu et coule, et
   ce sera trait. Et, quant tu l’en viaus oindre,
   fait le chaut et oig a une penne juque il
   fait crossam; et se tu i voiz de mauvaise
   char et il n’an est delivrez, pran verde rame
   et le met iqui juque la mauvaise char soit
   arregiée. Aprés pran l’oignement blanc et
   met iqui endroit, et il sera gariz.
  